CELEX: C2007/283/39
Language: da
Date: 2007-11-24 00:00:00
Title: Sag C-441/07 P: Appel iværksat den 26. september 2007 af Kommissionen for De Europæiske Fællesskaber til prøvelse af dom afsagt den 11. juli 2007 af Retten i Første Instans (Fjerde Udvidede Afdeling) i sag T-170/06, Alrosa Company Ltd mod Kommissionen for De Europæiske Fællesskaber

24.11.2007   
            
            
               DA
            
            
               Den Europæiske Unions Tidende
            
            
               C 283/22
            
         Appel iværksat den 26. september 2007 af Kommissionen for De Europæiske Fællesskaber til prøvelse af dom afsagt den 11. juli 2007 af Retten i Første Instans (Fjerde Udvidede Afdeling) i sag T-170/06, Alrosa Company Ltd mod Kommissionen for De Europæiske Fællesskaber
   (Sag C-441/07 P)
   (2007/C 283/39)
   Processprog: engelsk
   Parter
   
      Appellant: Kommissionen for De Europæiske Fællesskaber (ved F. Castillo de la Torre og R. Sauer, som befuldmægtigede)
   
      Den anden part i appelsagen: Alrosa Company Ltd
   Appellanten har nedlagt følgende påstande
   
               —
            
            
               Dommen afsagt den 11. juli 2007 af Retten i Første Instans i sag T-170/06 ophæves.
            
         
               —
            
            
               Der afsiges endelig dom, hvorved Kommissionen frifindes for annullationspåstanden, der lå til grund for sag T-170/06.
            
         
               —
            
            
               Sagsøgeren i sag T-170/96 tilpligtes at betale sagens omkostninger for begge instanser.
            
         Appelgrunde og væsentligste argumenter
   Realitetsanbringender:
   
                
            
            
               Det er Kommissionens opfattelse, at der i den appellerede dom er foretaget en urigtig fortolkning af artikel 9 i forordning nr. 1/2003 (1) og af anvendelsen af proportionalitetsprincippet som led i denne bestemmelse. Endvidere gør Kommissionen gældende, at der i den appellerede dom er foretaget urigtig retsanvendelse af artikel 9 i forhold til fortolkningen af artikel 82 EF ved undersøgelsen af tilsagnets forholdsmæssighed, at der er set bort fra det egentlige formål med domstolskontrollen, at der er sket en urigtig gengivelse af den anfægtede beslutning og de faktiske forhold, og at den appellerede dom flere steder mangler begrundelse.
            
         Processuelle anbringender:
   
                
            
            
               Kommissionen gør gældende, at Rettens begrundelse vedrørende den påståede tilsidesættelse af sagsøgerens ret til blive hørt er utilstrækkelig og uklar, eftersom Retten ikke har givet en utvetydig forklaring på, hvorfor sagsøgeren var ude af stand til at forberede et »nyttigt« svar eller at udnytte sine rettigheder »fuldstændigt«. Endvidere gøres det gældende, at Retten har anvendt en forkert retsregel ved at sidestille sagsøgeren med »deltagende virksomhed«. Retten har ligeledes foretaget en urigtig fortolkning af gældende ret ved at fastslå, at sagsøgeren skulle have haft mulighed for at forberede nye fælles tilsagn med De Beers eller fremsætte bemærkninger til resultatet af markedstesten, før De Beers fremsatte individuelle tilsagn. Endvidere har Retten ikke undersøgt, om sagsøgeren rent faktisk havde denne mulighed, efter at den modtog referatet af bemærkningerne til markedstesten. Endelig gør Kommissionen gældende, at Retten har foretaget urigtig retsanvendelse ved at tage sagsøgerens første anbringende til følge, men lade det være usagt, i hvilket omfang den påståede tilsidesættelse af sagsøgerens ret til at blive hørt reelt påvirkede Kommissionens beslutning.
            
         
      (1)  Rådets forordning (EF) af 16.12.2002 om gennemførelse af konkurrencereglerne i traktatens artikel 81 og 82 (EFT L 1, s. 1).